2019/2020-o‘quv yilidan O‘zbek-Belarus qo‘shma axborot texnologiyalari fakulteti tashkil etiladi

Vazirlar Mahkamasining “Muhammad al-Xorazmiy nomidagi Toshkent axborot texnologiyalari universiteti tarkibida O‘zbek-Belarus qo‘shma axborot texnologiyalari fakultetini tashkil etish chora-tadbirlari to‘g‘risida”gi qarori e’lon qilindi, deya xabar bermoqda Spot.

Qarorga muvofiq, Belarus davlat informatika va radioelektronika universitetining 2019/2020-o‘quv yilidan Toshkent axborot texnologiyalari universiteti tarkibida O‘zbek-Belarus qo‘shma axborot texnologiyalari fakulteti ochiladi.
Fakultetda axborot texnologiyalarining dasturiy ta’minoti, mobil tizimlarni dasturlash, sun’iy intellekt sohalari bo‘yicha malakali mutaxassislar tayyorlanadi.
Fakultetda talabalar to‘lov-kontrakt asosida rus tilida o‘qitiladi.
Fakultet bitiruvchilariga ikki tomonlama tan olinadigan hamda Belarus davlat informatika va radioelektronika universiteti diplomlari beriladi.